CELEX: E2016P0011
Language: da
Date: 2016-08-31 00:00:00
Title: Anmodning om en rådgivende udtalelse fra EFTA-Domstolen indgivet af Oslo tingrett den 31. august 2016 i sagen Mobil Betriebskrankenkasse mod Tryg Forsikring (Sag E-11/16)

13.4.2017   
            
            
               DA
            
            
               Den Europæiske Unions Tidende
            
            
               C 120/26
            
         Anmodning om en rådgivende udtalelse fra EFTA-Domstolen indgivet af Oslo tingrett den 31. august 2016 i sagen Mobil Betriebskrankenkasse mod Tryg Forsikring
   (Sag E-11/16)
   (2017/C 120/14)
   Oslo tingrett har ved skrivelse af 31. august 2016, som indgik til EFTA-Domstolens justitskontor den 7. september 2016, anmodet EFTA-Domstolen om en rådgivende udtalelse om nedenstående spørgsmål i sagen Mobil Betriebskrankenkasse mod Tryg Forsikring:
   Spørgsmål 1 vedrører fortolkningen af artikel 85, stk. 1, litra a), i samordningsforordningen:
   Når den forpligtede institution i skadelidtes hjemland efter lovgivningen i dette land »er indtrådt i« det krav, som skadelidte har over for »tredjemand«, skal EØS-staterne anerkende institutionens indtræden i dette krav. Indebærer dette,
   
               —
            
            
               at de øvrige EØS-stater skal anerkende, at kravet er overført fra skadelidte til institutionen, og at kravets eksistens og udstrækning afhænger af hjemlandets lovgivning,
            
         
               —
            
            
               at de øvrige EØS-stater skal anerkende, at kravet er overført fra skadelidte til institutionen, og at kravets eksistens og udstrækning afhænger af lovgivningen i den stat, hvor skaden indtrådte, eller
            
         
               —
            
            
               at de øvrige EØS-stater skal anerkende, at kravet er overført fra skadelidte til institutionen, men at samordningsforordningen ikke regulerer spørgsmålet om lovvalg for så vidt angår kravets eksistens og udstrækning?
            
         Spørgsmål 2 vedrører fortolkningen af artikel 85, stk. 1, litra b), i samordningsforordningen:
   Når den forpligtede institution har et selvstændigt krav over for tredjemand, skal andre EØS-stater anerkende dette krav. Indebærer dette,
   
               —
            
            
               at andre EØS-stater skal anerkende dette krav fuldt ud, herunder at dets eksistens og udstrækning afhænger af hjemlandets lovgivning, eller
            
         
               —
            
            
               at andre EØS-stater skal anerkende kravet med forbehold af de begrænsninger, der følger af lovgivningen i det land, hvor skaden indtraf?